Iets is verkeerd, en jy weet nie wat om te doen | Netwerk24
Fietsryer oor aanranding: ‘Township het my gebrei’
Om in ’n township groot te word, het die Suid-Afrikaanse fietsryer Nicholas Dlamini gehelp om die trauma te verwerk nadat sy arm in ’n onderonsie met veiligheidswagte gebreek is.
Bioborrel ‘sal opmaak vir verlore All Black-toets’
Die gasheerreg om ’n bioborrel van Suid-Afrikaanse rugby in Mbombela aan te bied, sal tot ’n mate vergoed vir die verlore All Black-toets, sê George Stainton, die Pumas se kommersiële hoof.
Highlanders kom met laaste hoera
Met niks meer op die spel nie en boonop agter geslote deure, het die gevaar altyd bestaan dat die laaste kragmeting van die Nieu-Seelandse Aotearoa-rugbyreeks maar ’n saai affêre kon wees.
Brandstofverkope was steeds uiters laag teen die einde van Junie met talle Suid-Afrikaners wat dus steeds die filosofie van Jan Tuisbly gevolg het.
Voorlopige belasting: Maak seker van waarde
Aangesien ons in ’n voorlopige-belastingmaand is, gee Charné van der Walt hier ’n voorbeeld van ’n berekening vir voorlopige belasting.
Kleinboer voltooi ’n skryfsirkel met sy debuutdigbundel
Hy is bekend as romanskrywer, maar die skrywer Kleinboer gee met sy debuutdigbundel uiting aan sy eerste liefde. Hy het reeds in die 1980’s – terwyl David Bowie se liedjie ‘Space Oddity’ in sy woonstel gespeel het – besluit om ’n digbundel uit te reik. Hy het met AJ Opperman gesels.
Hier stroom die giggels sonder ophou
Die komediant Alan Committie se alter-ego Johan van der Walt maak ná ’n lang stilte ’n gasverskyning in die Committie se tweede virtuele konsert, Streaming with Laughter.
Pieter Kooij-kompetisie gaan aanlyn voort
Die 12de Pieter Kooij-musiekkompetisie gaan in die voetspore van talle ander kunswedstryde volg en ook vanjaar weens die Covid-19-pandemie ’n digitale baadjie kry.
Deur Dana Snyman 18 Julie 2020 05:00
Iets is verkeerd hier. Ons almal weet dit. Jy word soggens wakker en kyk na jou slimfoon en weet iets is verkeerd. Die opskrifte by die berigte sê dit vir jou. “Drie miljoen verloor werk weens Covid-19” of “Boer se vrou keelaf gesny”.
Die korruptes is nie net meer korrup nie, hulle het ook hul aanvoeling vir ironie verloor. Die direkteur van die Staatsdienskommissie het glo sy minnares teen ’n salaris van R1,3 miljoen aangestel as hoofbestuurder: beroepsetiek.
Jy sien aan die getal selfaangestelde predikers en motiveringsprekers iets is verkeerd. Party vind dit nodig om in ’n motor te ry terwyl hulle jou oor ’n selfoon toespreek met moeë woorde en mishandelde frases wat hul betekenis verloor het. Daardie pastoor met die biseps en die stywe hempie stap steeds al bulderende heen en weer op sy ouditorium se verhoog rond, al is dit dolleeg weens inperking. Amen.
Iets is verkeerd, weet jy, want te veel mense het nie respek vir stilte as ’n ruimte om iets suiwer in jouself en die Groot Misterie te leer ken nie. Te veel mense, gelowig en nie-gelowig, wil hê jy moet dink wat hulle dink en glo wat hulle glo.
Jy skakel die TV aan en weet iets is verkeerd. Die leier van die vrye wêreld is ’n boelie, ’n inspirasie vir miljoene ander boelies.
Jy sien aan die getal stryders vir die Afrikaanse taal wat nie behoorlik kan spel nie iets is verkeerd. Jy sien dit in die tenderpreneur se langpuntskoene en die maatskappyhoof se banale hoë jaarlikse vergoeding. Jy sien in die magstryd op jou buurt se WhatsApp-groep iets is verkeerd.
Jy skakel die TV aan en weet iets is verkeerd. Die leier van die vrye wêreld is ’n boelie, ’n inspirasie vir miljoene ander boelies. Die internasionale politiek is soos ’n skool se speelterrein. Net met regte bomme, nie waterbomme nie.
Jy voel in jou eie verskeurdheid iets is verkeerd. Jy lê snags in jou bed terwyl dit buite reën en wonder hoe dit moet wees om in ’n sinkhut te slaap. Jy word kwaad vir dié wat in die naam van die Black Lives Matter-beweging plekke plunder en beroof, maar jy word net so vies vir iemand wat sê “all lives matter”, terwyl jy weet daardie een sal enigiets sê om sy of haar bevoorregting te regverdig en te beskerm.
Die virus het nie alles verkeerd kom maak nie, die virus is net die kryt waarmee die verkeerde prentjie in somber kleure ingekleur word.
Jy wil nie hê van die standbeelde van Afrikanerleiers moet verwyder word nie, maar jy voel ook nie tuis by mense wat die ou Suid-Afrikaanse vlag verheerlik nie.
Jy lees se Umberto Eco se woorde “We are witnessing the disappearance of something that used to ensure individuals could resolve the various problems of our time in a homogeneous fashion” en voel verdrietig.
Jy besef iets is verkeerd, want daar is geen leier meer wie jy wil volg nie. Jy verlang na die dae toe staatshospitale nog gewerk het soos dit moes, toe munisipale amptenare nog bekwaam was en die strate en woonbuurte veilig.
Die virus het nie alles verkeerd kom maak nie, die virus is net die kryt waarmee die verkeerde prentjie in somber kleure ingekleur word. Jy wil iets doen, jy wil desperaat iets doen, maar jy weet nie mooi wát nie, want iets is verkeerd hier.
Menings perk in, maar stories maak ons vry